कुंवर नारायण : काफी हद तक सही होते हुए भी यह बात पूरी तरह सही नहीं है । बहुत अच्छी समीक्षा भी लिखी जा रही है । उस पर ज्यादा ध्यान रखना चाहिए।। साहित्य के भाषाई, शास्त्रीय, वैचारिक और अध्ययनशील तत्वों पर कम चिन्तन हो रहा है जिसकी वजह से अखबारी और उथले ढंग की समीक्षा ही गंभीर समीक्षा का पर्याय-सा बनती जा रही है । श्रेष्ठ और जिम्मेदार आलोचना का मतलब है कि उसमें अपने समय के विशिष्ट लेखन को अलग से पहचान सकने की योग्यता, धैर्य और पैशन हो ।